Vrou sterf ná taxi en bus bots - Maroela Media
'n Vrou is dood is en 13 mense is beseer nadat 'n bus en 'n minibustaxi Maandagoggend op die N1-snelweg in Johannesburg gebots het.
Russel Meiring, woordvoerder van ER24, het gesê die ongeluk het naby die Maraisburg-afrit plaasgevind.
"Na wat verneem word, het een van die voertuie van agter af teen die ander gebots, waarna die taxi gerol en tussen die versperrings in die middel van die snelweg tot stilstand gekom," het Meiring gesê.
Die vrou, in haar 30's, was reeds dood toe paramedici by die toneel opgedaag het. Haar liggaam is 'n paar meter ver van die taxi aangetref.
"Twaalf ander pasiënte is verspreid om die taxi aangetref. 'n Man was in die wrak vasgekeer en moes deur die brandweer uitgesny word. Drie van die pasiënte is kritiek beseer. Die res het geringe tot matige beserings opgedoen."